VIDEO ”Ce de Jii”! Scoruri ireale în Liga 3: FC U Craiova 2 - Jiul Petroșani 8-6, CS Universitatea Craiova 2 - Voința Lupac 12-0
Din a treia divizie mai sunt de disputat ultimele două etape.
- FC U Craiova 2 – Jiul Petroşani 8-6
- CS Universitatea Craiova 2 – Voinţa Lupac 12-0
- Cu cine joacă CS Dinamo în barajul de promovare în Liga 2. Se știu deja 15 echipe calificate din 20, dar un singur meci din 10!
- Știm 11 echipe retrogradate din Liga 3 la ”județ”! Printre ele, satelitul FC U Craiova 2 și echipa suporterilor SR Brașov
În penultima rundă din play-out-ul Ligii 3, care a început vineri și se încheie sâmbătă, echipele-satelit ale celor două ”Universități” din Craiova au câștigat cu scoruri ireale pentru fotbal.
FC U Craiova 2 – Jiul Petroşani 8-6
FC U Craiova 2, satelitul familiei Mititelu, echipă deja retrogradată la ”județ”, s-a impus cu 8-6 în disputa cu Jiul Petroșani!
David Manea (34, 61), Angelo Sîrbu (50, 54, 69), Bogdan Duță (50), Mario Ilie (53, 72), respectiv Aurel June (14, 89), Bogdan Geangălă (19), Alin Pencea (28), Rafael Pocioian (60), Michel Asus (82) au fost marcatorii întâlnirii.
CS Universitatea Craiova 2 – Voinţa Lupac 12-0
CS Universitatea Craiova 2, satelitul lui Mihai Rotaru, a zdrobit-o pe Voința Lupac, scor 12-0!
Au înscris Robert Petculescu (2, 45, 60), Teodor Luță (48, 75, 90), Florin Bușa (50), Florin Gașpar (52), Robert Chifa (71, 89) și Cosmin Stana (79, 85).
Cu cine joacă CS Dinamo în barajul de promovare în Liga 2. Se știu deja 15 echipe calificate din 20, dar un singur meci din 10!
Play-off-ul din Liga 3 și-a disputat miercuri antepenultima etapă, iar acum se știu 15 dintre cele 20 de echipe calificate pentru barajul de promovare, însă doar un singur meci din cele 10.
Pentru a promova în divizia secundă, locurile 1 și 2 din play-off joacă mai întâi semifinale (locul 1 dintr-o serie vs locul 2 din altă serie), apoi finale (câștigătoarele, 5 la număr, promovează).
Astfel, calificate pentru baraj (semifinale) sunt Bucovina Rădăuți (Seria 1), Metalul Buzău, CSM Focșani (Seria 2), CS Afumați, Dunărea Călărași (Seria 3), CS Dinamo București (Seria 4), AFC Câmpulung Muscel, Olimpic Zărnești (Seria 5), SCM Râmnicu Vâlcea (Seria 6), CSC Ghiroda și Giarmata Vii (Seria 7), FC Bihor, Poli Timișoara (Seria 8), Gloria Bistrița, Unirea Ungheni (Seria 9) și SCM Zalău (Seria 10).
Singurul meci de baraj din semifinale care se știe în acest moment este CS Dinamo (câștigătoarea din Seria 4) - Dunărea Călărași (locul 2 din Seria 3).
Cele 10 semifinale (S1 = locul 1 din seria 1 vs locul 2 din seria 2, S2 = locul 2 din seria 1 vs locul 1 din seria 2, S3 = locul 1 din seria 3 vs locul 2 din seria 4, S4 = locul 2 din seria 3 vs locul 1 din seria 4 ș.a.m.d.) se joacă pe 22 și 25 mai, iar cele 5 finale (câștigătoarea S1 vs câștigătoarea S2, câștigătoarea S3 vs câștigătoarea S4 ș.a.m.d.) pe 1 și 5 iunie (tur-retur).
Știm 11 echipe retrogradate din Liga 3 la ”județ”! Printre ele, satelitul FC U Craiova 2 și echipa suporterilor SR Brașov
Cu trei runde înainte de finalul play-out-ului din cele 10 serii din Liga 3, se știau 11 din cele 21 de echipe care vor retrograda la sfârșitul sezonului la ”județ”.
Viitorul Șuțești (Seria 2), CS Păulești (Seria 4), echipa suporterilor SR Brașov (Seria 5), Cozia Călimănești (Seria 6), CSO Turceni, satelitul FC U Craiova 2 (ambele din Seria 7), ACB Ineu (Seria 8) și Industria Galda (Seria 9) sunt echipele virtual retrogradate, la care se adaugă formațiile retrase pe parcursul competiției, Viitorul Darabani, Foresta Suceava (ambele din Seria 1) și Minerul Ocna Dej (Seria 10).
Urmăriți SPORT.RO și pe Google News